Harri Taliga

Harri Taliga (sündinud 23. juunil 1957) on eesti ametiühingutegelane.

1975. aastal lõpetas ta Järvakandi Keskkooli.

1980. aastal lõpetas ta Moskva Riikliku Ülikooli filosoofiateaduskonna. Aastatel 1980–1983 õppis samas aspirantuuris, 1984. aastal sai Moskva Riiklikus Ülikoolis filosoofiateaduste kandidaadi kraadi väitekirjaga "Социально-экономические основы интернационального и патриотического воспитания в трудовом коллективе".E-kataloog ESTER. Талига, Харри. Социально-экономические основы интернационального и патриотического воспитания в трудовом коллективе: автореферат кандидата философских наук. Москва: Московский государственный университет им. М. В. Ломоносова, 1984

Ta on täiendanud end Humboldti Ülikoolis (1989–1990), Yorki Ülikoolis (1996) ja Northumbria Ülikoolis (2002).Eesti Ametiühingute Keskliit. Harru Taliga CV

Aastatel 1986–1991 oli ta Eesti NSV Riikliku Kunstiinstituudi (1989. aastast Tallinna Kunstiülikooli) dotsent, 1991–1993 Tallinna Kunstiülikooli teadusprorektor.Harri Taliga: Eesti tööturul on ülekaalus paindlikkus tööandja kasuks. Pärnu Postimees, 10. oktoober 2010 1993. aastast oli ta Kultuuri- ja Haridusministeeriumi osakonnajuhataja. Hiljem töötas Eesti Õigustõlke Keskuse arendusjuhina.

Aastatel 1998–2003 oli ta Eesti Ametiühingute Keskliidu sotsiaalsekretär. 2003. aasta novembrist 2013. aasta märtsini oli ta Eesti Ametiühingute Keskliidu esimees.

Aastatel 2005–2006, 2008–2009 ja 2011–2012 oli ta Eesti Töötukassa nõukogu esimees.Töötukassa nõukogu esimeheks sai Harri Taliga. ERR uudised, 25.08.2005Töötukassa nõukogu esimeheks valiti Eesti Ametühingute Liidu esimees Harri Taliga. Delfi, 19. august 2008Töötukassa nõukogu uueks esimeheks valiti Harri Taliga  

2014. aastast on ta konsultatsioonifirma Taliga Consulting OÜ juhatuse liige.Harri Taliga lõi enda firma. Äripäev, 14. mai 2014

Viited

Kategooria:Eesti ametiühingutegelased
Kategooria:Eesti Kunstiakadeemia õppejõud
Kategooria:Moskva ülikooli vilistlased
Kategooria:Sündinud 1957